
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1071 

29 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανασυγκρότηση της Επιτροπής Εποπτείας του προ¬ 
γράμματος "Ενίσχυση Νεανικής Επιχειρηματικότη¬ 
τας"-Δράση 2.8.1 του Ε.Π.ΑΝ. 1 

Καθορισμός αποζημίωσης του προέδρου, των μελών, 
των εισηγητών και των γραμματέων της Γνωμοδο- 
τικής Επιτροπής για την εξέταση θεμάτων υλοποί¬ 
ησης των ενταγμένων έργων στη δράση "Επιχειρεί¬ 
τε Ηλεκτρονικά" του Μέτρου 3.2 του Επιχειρησια¬ 
κού Προγράμματος "Κοινωνία της Πληροφορίας". 2 
Έγκριση λεπτομερειών εφαρμογής του Κώδικα Δια¬ 
χείρισης του Συστήματος και του Κώδικα Συναλλα¬ 
γών Ηλεκτρικής Ενέργειας σχετικά με τον υπολογι¬ 


σμό των Χρεώσεων Χρήσης Συστήματος από Πε¬ 
λάτες και τον επιμερισμό τους σε Προμηθευτές... 3 

Ανάθεση αρμοδιοτήτων της Συγκλήτου στο Πρυτανι- 
κό Συμβούλιο του Ιονίου Πανεπιστημίου. 4 


ΑΠΟΦΑΣΕΙ Σ 

Αοιθ. οικ. 16356/1451 (1) 

Ανασυγκρότηση της Επιτροπής Εποπτείας του προγράμ¬ 
ματος "Ενίσχυση Νεανικής Επιχειρηματικότητας" - 
Δράση 2.8.1 του Ε.Π.ΑΝ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «κωδικοποίηση της νομοθεσίας για 
την Κυβέρνηση και τα Κυβερνητικά όργανα» (ΦΕΚ 98Α'). 

2. Τις διατάξεις των π.δ. 229/1986 (ΦΕΚ 96/Α/ 
16.7.1986), π.δ. 396/1989 (ΦΕΚ 172/Α/16.6.1989) και π.δ. 
189/1995 (ΦΕΚ99/Α/1995) "Οργανισμός της ΓΓΒ",του άρ¬ 
θρου 21 του ν. 2367/1995 (ΦΕΚ 261/Α/1995) "Σύσταση της 
Δ/νσης ΜΜΕτης Γ.Γ.Β.", και της υπ’ 3584/5.3.1996 (ΦΕΚ 
147/Β/12.3.1996) υπουργικής απόφασης "Διάρθρωση, 
Αρμοδιότητες και κατανομή προσωπικού της Δ/νσης 
ΜΜΕτης ΓΓΒ". 

3. Το π.δ. 27/1.2.1996 (ΦΕΚ 19/Α) "Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο Ανά¬ 
πτυξης" και το π.δ. 122/2004 (ΦΕΚ 85 Α) "Ανασύσταση 
Υπουργείου Τουρισμού". 


4. Το π.δ. 121/10.3.2004 "Διορισμός Υπουργών και Υφυ¬ 
πουργών" (ΦΕΚ 84/Α/10.3.2004). 

5. Το άρθρο 28 παρ. α’ του ν. 2081/1992 (ΦΕΚ 154/Α), 
όπως αντικαταστάθηκε από το άρθρο 2 του ν. 2438/1996 
(ΦΕΚ 211/Α). 

6. Τις διατάξεις του ν. 707/1977 (ΦΕΚ 273), όπως τρο¬ 
ποποιήθηκε από τους 1472/1984 (ΦΕΚ 112), 1479/1984 
(ΦΕΚ 145), 2000/1991 (ΦΕΚ 206), 2702/1999 (ΦΕΚ 70) και 
το π.δ. 159/1097 (ΦΕΚ 135). 

7. Την υπ’ αριθ. Ο (2001)-550 της 14.3.2001 απόφαση 
της ΕΕ με την οποία εγκρίθηκε το Επιχειρησιακό Πρό¬ 
γραμμα Ανταγωνιστικότητα (Ε.Π.ΑΝ. 2000 - 2006). 

8. Τις διατάξεις του ν. 2860/2000 (ΦΕΚ251/Α) "Διαχείρι¬ 
ση, Παρακολούθηση και έλεγχος του κοινοτικού Πλαισί¬ 
ου στήριξης και άλλες διατάξεις", όπως τροποποιήθηκε 
με το ν. 3193/2003 "Κανόνες τιμολόγησης, ρυθμίσεις 
Φ.Π.Α. ηλεκτρονικών υπηρεσιών και άλλες διατάξεις", και 
ειδικότερα τις διατάξεις του άρθρου 17, παρ. 2 (ΦΕΚ 
266/Α/20.11.2003). 

9. Το άρθρο 17 του ν. 3205/2003 (ΦΕΚ297/Α'). 

10. Το π.δ. 4/2002 "Εκτέλεση ενεργειών Τεχνικής Βοή¬ 
θειας - στήριξης και διαχείρισης των αντίστοιχων πόρων" 
(ΦΕΚ 3/Α/14.1.2002). 

11. Την υπ' αριθμ. 3260/16.7.2002 απόφαση "Μεταβίβα¬ 
ση αρμοδιότητας ανάθεσης ενεργειών Τεχνικής Βοήθει¬ 
ας στη Γενική Γραμματεία Βιομηχανίας" (ΦΕΚ 760/Β/ 
12.6.2003). 

12. Την υπ' αριθμ. οικ. 7404/507/4.5.2004 απόφαση 
"Ανασυγκρότηση Επιτροπής Εποπτείας της Δράσης 2.8.1 
του Ε.Π.ΑΝ. «Ενίσχυση Νεανικής Επιχειρηματικότητας» 
που συγκροτήθηκε με την υπ’ αριθμ. 708/57/15.1.2004 
απόφαση" (ΦΕΚ 749/Β/19.5.2004). 

13. Τις διατάξεις του άρθρου 38 του ν. 3325/11.3.2005 
"Ίδρυση και λειτουργία βιομηχανικών - βιοτεχνικών εγκα¬ 
ταστάσεων στο πλαίσιο της αειφόρου ανάπτυξης και άλ¬ 
λες διατάξεις" (ΦΕΚ 68/Α/11.3.2005). 

14. Την ανάγκη καταβολής αποζημίωσης για ειδικές και 
πρόσθετες εργασίες στα μέλη και γραμματείς των ομά¬ 
δων εργασίας των Μέτρων και Δράσεων του Επιχειρησια¬ 
κού Προγράμματος "Ανταγωνιστικότητα" 2000 - 2006. 

15. Τις ανάγκες υλοποίησηςτου Ε.Π. "Ανταγωνιστικότη¬ 
τα" 2000 - 2006 του Υπουργείου Ανάπτυξης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16. Τις ανάγκες της Υπηρεσίας για τη δημιουργία Επι¬ 
τροπής Εποπτείας του προγράμματος "Ενίσχυση Νεανι¬ 
κής Επιχειρηματικότητας", Δράση 2.8.1. -α’, β’, γ’ και δ’ 
κύκλος, σύμφωνα με τους Κανονισμούς Υλοποίησης του 
προγράμματος. 

17. Το υπ' αριθμ. 108/9.3.2005 έγγραφο της ΕΟΜΜΕΧ 
ΑΕ, αποφασίζουμε: 

1. Την ανασυγκρότηση της Επιτροπής Εποπτείας του 
προγράμματος "Ενίσχυση Νεανικής Επιχειρηματικότη¬ 
τας" του Μέτρου 2.8 Δράσης 2.8.1 του Ε.Π.ΑΝ., που συ¬ 
γκροτήθηκε με την υπ’ αριθμ. 7404/507/4.5.2004 απόφα¬ 
ση, ως ακολούθως: 

Α. Τσιάτσιος Παναγιώτης, Πρόεδρος, Γενικός Διευθυ¬ 
ντής της Γ.Γ.Β. 

Β. Βλαχούλης Κων/νος, Μέλος, υπάλληλος της Γ.Γ.Β. 

Γ. Μανασής Βασίλειος, Μέλος, υπάλληλος της Γ.Γ.Β. 

Δ. Χρόνη Βασιλική, Μέλος, υπάλληλος της Γ.Γ.Β. 

Ε. Χαραλάμπους Χαράλαμπος, Μέλος, υπάλληλος του 
ΕΟΜΜΕΧ. 

Τη γραμματεία της Επιτροπής του προγράμματος "Ενί¬ 
σχυση Νεανικής Επιχειρηματικότητας" θα υποστηρίζουν 
η Μπαζάκου Ευδοκία και η Περογιαννάκη Ελευθερία, 
υπάλληλοι της Δ/νσης ΜΜΕ. 

2. Έργο της επιτροπής είναι η παρακολούθηση της τή¬ 
ρησης του κανονισμού υλοποίησης του προγράμματος 
"Ενίσχυση Νεανικής Επιχειρηματικότητας", η εποπτεία 
της διαδικασίας αξιολόγησης, η επίλυση των πάσης φύ- 
σεως προβλημάτων που προκύπτει από την υλοποίηση 
του προγράμματος και η γνωμοδότησή της στον Υπουρ¬ 
γό Ανάπτυξης. 

3. Η αμοιβή του προέδρου, των μελών και της γραμμα- 
τέωςτης Επιτροπής Εποπτείας, που θα εργασθούν εκτός 
του κανονικού ωραρίου απασχόλησης, καθορίζεται σύμ¬ 
φωνα με τις διατάξεις του άρθρου 38 του ν. 3325/2005 
(ΦΕΚ68/Α/11.3.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

-♦- 

Αοιθ. οικ. οικ.16392/ΔΠΛ213/Φ19 (2) 

Καθορισμός αποζημίωσηςτου προέδρου, των μελών, των 
εισηγητών και των γραμματέων της Γνωμοδοτικής 
Επιτροπής για την εξέταση θεμάτων υλοποίησης των 
ενταγμένων έργων στη δράση "Επιχειρείτε Ηλεκτρονι¬ 
κά" του Μέτρου 3.2 του Επιχειρησιακού Προγράμμα¬ 
τος "Κοινωνία της Πληροφορίας". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 (ΦΕΚ 137/Α) "Κυβέρνηση και Κυβερ¬ 
νητικά όργανα" όπως τροποποιήθηκε με το ν. 2081/1992 
(ΦΕΚ 154/Α). 

2. Το π.δ. 229/1986 "Σύσταση και Οργάνωση της Γενι¬ 
κής Γραμματείας Βιομηχανίας" όπως τροποποιήθηκε με 
το π.δ. 396/1989 "Οργανισμός της ΓΓΒ" και το π.δ. 189/ 
1995 (ΦΕΚ 99/Α/1995) "Συμπλήρωση και τροποποίηση 
διατάξεων" του π.δ.396/1989. 

3. Το π.δ. 27/1.2.1996 (ΦΕΚ 19 Α) "Συγχωνεύσεις των 
Υπουργείων Τουρισμού, ΒΕΤ και Εμπορίου στο Υπουρ¬ 


γείο Ανάπτυξης" και το π.δ. 122/2004 (ΦΕΚ 85/Α/ 

17.3.2004) "Ανασύσταση του Υπουργείου Τουρισμού". 

4. Το άρθρο 28 παρ. α του ν. 2081/1992 (ΦΕΚ 154 Α) 
όπως αντικαταστάθηκε από το άρθρο 2 του ν. 2438/1996 
(ΦΕΚ 211 Α). 

5. Το π.δ. 121/10.3.2004 "Διορισμός Υπουργών και Υφυ¬ 
πουργών (ΦΕΚ84/Α/10.3.2004). 

6. Την υπ' αριθμ. οικ.614/5.4.2004 κοινή απόφαση του 
Πρωθυπουργού και του Υπουργού Ανάπτυξης σχετικά με 
"Διορισμό του Γ ενικού Γ ραμματέα στη Γ ενική Γ ραμματεία 
Βιομηχανίας του Υπουργείου Ανάπτυξης (ΦΕΚ 106Γ/ 

13.4.2004) . 

7. Την υπ' αριθμ. 7154/2004 (ΦΕΚ 655/Β/5.5.2004) από¬ 
φαση του Υπουργού Ανάπτυξης "Μεταβίβαση στο Γ ενικό 
Γ ραμματέα Βιομηχανίας, στους Γενικούς Δ/ντές και Λοι¬ 
πούς Προϊσταμένους Υπηρεσιακών Μονάδων της ΓΓΒ 
του Υπουργείου Ανάπτυξης του δικαιώματος να υπογρά¬ 
φουν με εντολή Υπουργού". 

8. Την υπ’ αριθμ. (Ο 2001) 551/14.3.2001 απόφαση της 
Ε.Ε.μετηνοποίαεγκρίθηκετο Επιχειρησιακό Πρόγραμμα 
"Κοινωνίατης Πληροφορίας". 

9. Την υπ’αριθμ. 151682/ΚτΠ 1181/12.4.2002 απόφαση 
της Διαχειριστικής Αρχής ένταξης του έργου "Επιχειρείτε 
Ηλεκτρονικά" Α Κύκλος στο Μέτρο 3.2 του Επιχειρησια¬ 
κού Προγράμματος "Κοινωνία της Πληροφορίας" και υπ’ 
αριθμ. 17108/ΔΠΛ453/Φ19Α ΤΔΕ απόφαση του έργου 
"Επιχειρείτε Ηλεκτρονικά" καιτις τροποποιήσεις αυτής με 
υπ’ αριθμ. 152113/ΚτΠ 2722/23.7.2002, 152455/ΚτΠ 
5648-Β3/ 28.6.2023 & 152140/ΚτΠ 4618/Β/4.6.2005. 

10. Την υπ’ αριθμ. 152007/ΚτΠ 4550-Β3/31.7.2003 από¬ 
φαση της Διαχειριστικής Αρχής ένταξης του έργου "Επι¬ 
χειρείτε Ηλεκτρονικά" Β' Κύκλος στο Μέτρο 3.2 του Επι¬ 
χειρησιακού Προγράμματος "Κοινωνία της Πληροφο¬ 
ρίας". 

11. Το άρθρο 7 παρ. 3 & 4 του ν. 2244/1994 "Ρύθμιση θε¬ 
μάτων ηλεκτροπαραγωγής από ανανεώσιμες πηγές 
ενέργειας και από συμβατικά καύσιμα και άλλες διατά¬ 
ξεις" (ΦΕΚ 168/Α/1994) όπως αντικαταστάθηκαν από το 
άρθρο 17 παρ.2 του ν. 2308/1995 (ΦΕΚ 114/Α/1995) και το 
άρθρο 11 του ν. 3297/2004 (ΦΕΚ 259/Α/23.11.2004). 

12. Το π.δ. 93/1997 "Όροι και Διαδικασίες για την ένταξη 
και χρηματοδότηση έργων του Ιδιωτικού Τομέα σε προ¬ 
γράμματα ή τμήματά τους του Υπουργείου Ανάπτυξης, τα 
οποία αναφέρονται σε τομείς Βιομηχανίας, Ενέργειας και 
Τεχνολογίας". 

13. Τις διατάξεις του ν. 2860/2000 "Διαχείριση, Παρακο¬ 
λούθηση και έλεγχος του 

Κοινοτικού Πλαισίου Στήριξης και άλλες διατάξεις" 
όπως τροποποιήθηκε με το ν. 3193/2003 "κανόνες τιμο¬ 
λόγησης, ρυθμίσεις ΦΠΑ ηλεκτρονικών υπηρεσιών και 
άλλες διατάξεις", και ειδικότερατιςδιατάξειςτου άρθρου 
17 παρ. 2 (ΦΕΚ 266/Α/20.11.2003). 

14. Τις υπ’ αριθμ. 7816/ΔΠΛ197/Φ19Α/22.4.2003, 

16637/ΔΠΛ376/Φ19Α/3.9.2003, 18142/ΔΠΛ402/Φ19Α/ 

29.9.2003,18965/ΔΠΛ431 /Φ19Α/9.10.2003 και οικ. 10153/ 
ΔΠΛ133/Φ19Β/28.6.2004 αποφάσεις με τις οποίες εντά¬ 
χθηκαν επιχειρήσεις στη δράση "Επιχειρείτε Ηλεκτρονι¬ 
κά" Α' και Β' κύκλος του Μέτρου 3.2 του Επιχειρησιακού 
Προγράμματος "Κοινωνία της Πληροφορίας". 

15. Την υπ’ αριθμ. 9925/ΔΠΛ274/Φ19Α/30.5.2003 από¬ 
φαση " Συγκρότηση Γνωμοδοτικής Επιτροπής για την εξέ¬ 
ταση θεμάτων υλοποίησης των ενταγμένων έργων στην 

δράση Επιχειρείτε Ηλεκτρονικά"του Μέτρου 3.2του Επι¬ 
χειρησιακού Προγράμματος "Κοινωνία της Πληροφο¬ 
ρίας" όπως αυτή τροποποιήθηκε με τις υπ’ αριθμ. 
7427/ΔΠΛ 96/ Φ19Α/ 3.5.2004, 2016/ 3.2.2005 & 
2450/9.2.2005 υπουργικές αποφάσεις. 

16. Το άρθρο 17 του ν. 3205/2003 "Μισθολογικές ρυθμί¬ 
σεις λειτουργιών και υπαλλήλωντου Δημοσίου, ΝΠΔΔ και 
ΟΤΑ, μόνιμων στελεχών των Ενόπλων Δυνάμεων και αντί¬ 
στοιχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες σαφείς διατάξεις" (ΦΕΚ 
297/Α/23.12.2003). 

17. Το π.δ. 4/2002 (ΦΕΚ 3/Α/14.1.2002) "Εκτέλεση ενερ¬ 
γειών Τεχνικής Βοήθειας - στήριξης και διαχείρισης αντί¬ 
στοιχων πόρων". 

18. Το γεγονός ότι από την παρούσα απόφαση θα προ- 
κληθεί δαπάνη σε βάρος του ΠΔΕ 2005 (Εθνική Τεχνική 
Βοήθεια της Κοινωνίας της Πληροφορίας) υπ’ αριθμ. 
2005ΣΕ02730002 έργου με τίτλο Ενέργειες Εθνικής Τε¬ 
χνικής Βοήθειας-Στήριξη της Ειδικής Υπηρεσίας Διαχεί¬ 
ρισης του Ε.Π. της Κοινωνίας της Πληροφορίας (Υπο¬ 
πρόγραμμα Β'). 

19. Την υπ’ αριθμ. 151.981/ΚτΠ 4856/Φ54/ 13.5.2005 
(ΦΕΚ719Β/30.5.2005) κοινή απόφαση Υπουργών Οικονο¬ 
μίας Οικονομικών και Ανάπτυξης για "Μεταβίβαση αρμο¬ 
διότητας ανάθεσης ενεργειών Εθνικής Τεχνικής Βοήθει¬ 
ας- Στήριξης, στη Γενική Γραμματεία Βιομηχανίας". 

20. Τα πρακτικά των συνεδριάσεων των γνωμοδοτικών 
επιτροπών για την εξέταση θεμάτων υλοποίησης των 
ενταγμένων έργων του προγράμματος «Επιχειρείτε Ηλε¬ 
κτρονικά» Α' και Β' κύκλος από 29.8.2003 μέχρι 10.3.2005. 

21. Την ανάγκη υλοποίησης του Επιχειρησιακού Προ¬ 
γράμματος "Κοινωνία της Πληροφορίας" και την ανάγκη εξέ¬ 
τασης και αντιμετώπισης των αιτημάτων των δικαιούχων για 
τροποποιήσεις όρων των εγκριτικών αποφάσεων και των 
σχετικών συμβάσεων υλοποίησης έργων, αποφασίζουμε: 

1. Καθορίζουμε την αποζημίωση του Προέδρου, των με¬ 
λών και των γραμματέων της γνωμοδοτικής επιτροπής 
για την εξέταση θεμάτων υλοποίησης των ενταγμένων έρ¬ 
γων στη δράση "Επιχειρείτε Ηλεκτρονικά" Α' και Β' Κύκλος 
του μέτρου 3.2 του Ε.Π. "Κοινωνία της Πληροφορίας" η 
οποία συγκροτήθηκε με την υπ' αριθμ. 9925/ΔΠΛ274/ 
Φ19Α/30.5.2003 απόφαση και τροποποιήθηκε με τις υπ' 
αριθμ. 7427/ΔΠΛ96/Φ19Α, 2016/ΔΠΛ22/Φ19 Α'Β' και επα- 
νασυστήθηκε με την υπ' αριθμ. 2450/ΔΠΛ 27/Φ19Α/ 
9.2.2005) απόφαση ως εξής: 

- Γιατον Πρόεδρο 41 ευρώ ανά Συνεδρίαση 

- Για τα μέλη 39 ευρώ ανά συνεδρίαση 

- Για τη Γ ραμματεία 30 ευρώ ανά Συνεδρίαση 

2. Η δαπάνη που προκαλείται από την παρούσα απόφα¬ 
ση ανέρχεται στο ποσό των 12.000 € και θα καλυφθεί από 
τον προϋπολογισμό της Εθνικής Τεχνικής Βοήθειας της 
Κοινωνίας της Πληροφορίας ΠΔΕ 2005 υπ’ αριθμ. 
2005ΣΕ02730002 έργου με τίτλο Ενέργειες Εθνικής Τε¬ 
χνικής Βοήθειας-Στήριξη της Ειδικής Υπηρεσίας Διαχεί¬ 
ρισης του Ε.Π. της Κοινωνίας της Πληροφορίας (Υπο¬ 
πρόγραμμα Β'). 

3. Η παροχή των υπηρεσιών (συνεδριάσεων) της Γνω¬ 
μοδοτικής Επιτροπής έχει γίνει εκτός ωραρίου εργασίας 
στο χρονικό διάστημα 29.8.2003 έως 10.3.2005. 

4. Η ανωτέρω αποζημίωση υπόκειται στους περιορι¬ 
σμούς του άρθρου 17 του ν. 3205/2003 (ΦΕΚ 297/Α/ 
23.12.2003). 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Ιουλίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Κωδικός 0-10923 (3) 

Έγκριση λεπτομερειών εφαρμογής του Κώδικα Διαχείρι- 
σηςτου Συστήματος και του Κώδικα Συναλλαγών Ηλε¬ 
κτρικής Ενέργειας σχετικά με τον υπολογισμό των 
Χρεώσεων Χρήσης Συστήματος από Πελάτες και τον 
επιμερισμό τους σε Προμηθευτές. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Λαμβάνοντας υπόψη: 

1. Τις διατάξεις του ν. 2773/1999 (ΦΕΚ Α' 286/ 
22.12.1999), όπως τροποποιήθηκε και ισχύει, και ειδικό¬ 
τερα τις διατάξεις της παραγράφου 3 του άρθρου 19 και 
της παραγράφου 3 του άρθρου 20 του νόμου αυτού. 

2. Τις διατάξεις του Κώδικα Διαχείρισης του Συστήμα¬ 
τος, ο οποίος εγκρίθηκε με την υπ’ αριθμ. Δ5/Β/Φ1/ 
οικ.8989 (ΦΕΚΒ' 654/30.5.2001) απόφαση του Υπουργού 
Ανάπτυξης και ειδικότερα τις διατάξεις του Κεφαλαίου 
ΚΔ' αυτού. 

3. Τις διατάξεις του Κώδικα Συναλλαγών Ηλεκτρικής 
Ενέργειας, ο οποίος εγκρίθηκε με την υπ’ αριθμ. Δ5/Β/ 
ΦΙ/οικ.8988 (ΦΕΚΒ' 623/25.5.2001) απόφαση του Υπουρ¬ 
γού Ανάπτυξης και ειδικότερα τις διατάξεις των άρθρων 
19 και 67 αυτού. 

4. Την από 24.5.2005 απόφαση της ΡΑΕ με αριθ. πρωτ. 
0-10315 με θέμα "Έγκριση λεπτομερειών εφαρμογής του 
Κώδικα Διαχείρισης του Συστήματος και του Κώδικα Συ¬ 
ναλλαγών Ηλεκτρικής Ενέργειας σχετικά με τον υπολογι¬ 
σμό των Χρεώσεων Χρήσης Συστήματος από Πελάτες και 
τον επιμερισμό τους σε Προμηθευτές". 

5. Το από 24.6.2005 έγγραφο του ΔΕΣΜΗΕ μεαρ. πρωτ. 
4741 (ΡΑΕ/Ι-29077/27.6.2005) με θέμα "Επιμερισμός Χρε¬ 
ώσεων Χρήσης Συστήματος". 

6. Το γεγονός ότι είναι πιθανό, η χρονική στιγμή έναρ¬ 
ξης της καταμέτρησης σε ωριαία βάση και της τηλεμέ- 
τρησης της ενέργειας που απορροφάται από υφιστάμενο 
Επιλέγοντα Πελάτη του Συστήματος ή του Δικτύου, να 
μην συμπίπτει με την αρχή του έτους, με συνέπεια να μην 
είναι δυνατός ο προσδιορισμός της τριάδας ζήτησης που 
προσδιορίζεται κατά τις διατάξεις του άρθρου 171 του 
ΚΔΣ, και ως εκτούτου ο έκτων υστέρων υπολογισμός της 
ισχύος χρέωσης και εν συνεχεία της χρέωσης του Πελά¬ 
τη για τη χρήση του Συστήματος κατά το εν λόγω έτος. 

7. Το γεγονός ότι είναι πιθανό, για Επιλέγοντες Πελάτες 
οι οποίοι ήταν εφοδιασμένοι με εξοπλισμό ωριαίων με¬ 
τρήσεων από την αρχή του έτους στο οποίο αφορά ο υπο¬ 
λογισμός των χρεώσεων χρήσης Συστήματος, να μην 
υπάρχουν ιστορικά στοιχεία ενός πλήρους έτους για τον 
έκτων προτέρων υπολογισμό της ισχύος χρέωσης καιτην 
εφαρμογή των διατάξεων των παραγράφων 1 έως 4 της 
από 24.5.2005 απόφασης της ΡΑΕ. 

8. Το γεγονός ότι για νέους Επιλέγοντες Πελάτες, για 
τους οποίους εκ των πραγμάτων δεν υπάρχει κανένα 
ιστορικό στοιχείο ζήτησης ισχύος, υφίσταται το ενδεχό¬ 
μενο οι Πελάτες αυτοί ή/και οι Προμηθευτές τους, κατά τη 
δήλωσή τους της αναμενόμενης ισχύος χρέωσης σύμ- 

φωνα με τις διατάξεις της από 24.5.2005, να προσδιορί¬ 
ζουν την ισχύ χρέωσης σε τιμή που διαφέρει σημαντικά 
από αυτήν που υπολογίζεται εκ των υστέρων βάσει πραγ¬ 
ματικών δεδομένων κατανάλωσης, με αποτέλεσμα να 
προκαλούνται σημαντικές αποκλίσεις μεταξύ των προκα- 
ταρτικών μηνιαίων χρεώσεων καιτης τελικής ετήσιας χρέ¬ 
ωσης που τους αναλογεί. 

9. Το γεγονός ότι είναι αναγκαίο να προσδιοριστεί ρητά 
η μέθοδος υπολογισμού των μηνιαίων προκαταρτικών 
χρεώσεων και της ετήσιας χρέωσης που αναλογεί σε Πε¬ 
λάτες των ανωτέρω υπό παραγράφους 6 έως 8 περιπτώ¬ 
σεων και στους Προμηθευτές τους, καθώς οι περιπτώ¬ 
σεις αυτές είναι οι πλέον συνήθεις. 

10. Τα πρακτικά της από 13.7.2005 συνεδρίασης της 
ολομέλειας της ΡΑΕ. 

11. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφασίζει: 

Εγκρίνει, στο πλαίσιο των αρμοδιοτήτων της κατά τα 
άρθρα 19 παρ. 3 και 20 παρ. 3 του Ν. 2773/1999, και συ¬ 
μπληρωματικά ως προς τις λεπτομέρειες εφαρμογής του 
Κώδικα Διαχείρισης του Συστήματος και του Κώδικα Συ¬ 
ναλλαγών Ηλεκτρικής Ενέργειας, τις οποίες ενέκρινε με 
την από 24.5.2005 απόφασή της, τα ακόλουθα: 

1. Γιατην εφαρμογή των διατάξεων της παρούσας από¬ 
φασης, καθώς και των διατάξεωντης από 24.5.2005 από¬ 
φασης της ΡΑΕ (ΡΑΕ/Ο-10315), διευκρινίζεται ότι ο εφο¬ 
διασμός Πελάτη με εξοπλισμό ωριαίων μετρήσεων αφο¬ 
ρά στην εγκατάσταση και λειτουργία του εξής εξοπλι¬ 
σμού: α) του ωριαίου μετρητή και β) του τηλεπικοινωνια¬ 
κού εξοπλισμού καιτων σχετικών υποδομών ώστε να είναι 
δυνατή η απομακρυσμένη αποκομιδή των δεδομένων μέ¬ 
τρησης. 

2. Για κάθε Προμηθευτή ο οποίος προμηθεύει ενέργεια 
σε Επιλέγοντες Πελάτες, ο οποίοι διέθεταν εξοπλισμό 
ωριαίων μετρήσεων από την αρχή του έτους στο οποίο 
αφορά ο υπολογισμός των χρεώσεων χρήσης Συστήμα¬ 
τος αλλά όχι από την αρχή του αμέσως προηγούμενου 
έτους, με αποτέλεσμα να μην υπάρχουν ιστορικά στοιχεία 
ωριαίας ζήτησης για ένα τουλάχιστον πλήρες έτος και ως 
εκ τούτου να μην είναι δυνατός ο εκ των προτέρων υπο¬ 
λογισμός της ισχύος χρέωσης των Πελατών αυτών, ο Δια¬ 
χειριστής του Συστήματος: 

ί. Υπολογίζει την προκαταρτική μηναία χρέωση που 
αντιστοιχεί στον Προμηθευτή για τη χρήση του Συστήμα¬ 
τος από κάθε έναν από τους ανωτέρω Πελάτες του κατά 
το εν λόγω έτος, ως το γινόμενο των εξής παραγόντων: α) 
του ενός δωδέκατου (1/12) της μοναδιαίας χρέωσης χρή¬ 
σης Συστήματος για Πελάτες, όπως αυτή καθορίζεται κα¬ 
τά τις διατάξεις της παραγράφου 4 του άρθρου 173 του 
ΚΔΣ και β) του λόγου της μέσης ωριαίας ζήτησης ισχύος 
την οποία ο Πελάτης προμηθεύεται κατά την ώρα της μη¬ 
νιαίας μέγιστης ζήτησής του από τον εν λόγω Προμηθευ¬ 
τή βάσει της ισχύουσας κατά την ώρα αυτή συμφωνίας 
κατανομής, προς τη συνολική ζήτηση ισχύος του Πελάτη 
κατά την ίδια ώρα. 

ϋ. Υπολογίζει την ετήσια χρέωση που αντιστοιχεί στον 
Προμηθευτή για τη χρήση του Συστήματος από κάθε έναν 
από τους ανωτέρω Πελάτες του κατά το εν λόγω έτος, ως 
το γινόμενο των εξής παραγόντων: α) της μοναδιαίας χρέ¬ 
ωσης χρήσης Συστήματος για Πελάτες, όπως αυτή καθο¬ 
ρίζεται κατά τις διατάξεις της παραγράφου 4 του άρθρου 


173 του ΚΔΣ και β) της ισχύος χρέωσης κάθε Πελάτη, 
όπως αυτή υπολογίζεται κατά τις διατάξεις της παραγρά¬ 
φου 5 του άρθρου 171 του ΚΔΣ, με βάση τα καταγεγραμ- 
μένα δεδομένα ζήτησης του Πελάτη κατά το έτος στο 
οποίο αφορά ο υπολογισμός της χρέωσης, κατά το τμή μα 
αυτής που αντιστοιχεί στον Προμηθευτή. Το τμήμα της 
ισχύος χρέωσης Πελάτη που αντιστοιχεί στον Προμηθευ¬ 
τή υπολογίζεται ως ο αριθμητικός μέσος όρος της μέσης 
ωριαίας ισχύος την οποία προμηθεύεται ο Πελάτης από 
τον εν λόγω Προμηθευτή κατά τις ώρες της θερινής αιχ¬ 
μής, της χειμερινής αιχμής και κατά την ώρατης μέγιστης 
ετησίως ζήτησης του Πελάτη, βάσει των συμφωνιών κα¬ 
τανομής που ήταν εν ισχύ κατά τις ώρες αυτές. 

ίϋ. Μετά την παρέλευση του εν λόγω έτους, υπολογίζει 
τη διαφορά μεταξύ της ετήσιας χρέωσης που αντιστοιχεί 
στον Προμηθευτή για τη χρήση του Συστήματος από το 
σύνολο των Επιλεγόντων Πελατών του της ανωτέρω κα¬ 
τηγορίας και του αθροίσματος των αντίστοιχων προκα¬ 
ταρτικών μηνιαίων χρεώσεων που έχει καταβάλει ο Προ¬ 
μηθευτής, και προβαίνει στις απαιτούμενες χρεώσεις ή 
πιστώσεις του λογαριασμού του Προμηθευτή. 

3. Ο υπολογισμός της χρέωσης χρήσης Συστήματος 
των Πελατών της ανωτέρω υπό παράγραφο 2 περίπτω¬ 
σης και των σχετικών χρεώσεων που επιβάλλονται στους 
Προμηθευτές τους για τα επόμενα έτη, γίνεται κατά τις 
διατάξεις των παραγράφων 1 έως 4 της από 24.5.2005 
απόφασης της ΡΑΕ. 

4. Επιλέγοντες Πελάτες οι οποίοι εφοδιάζονται με εξο¬ 
πλισμό ωριαίων μετρήσεων κατά τη διάρκεια του έτους 
στο οποίο αφορά ο υπολογισμός των χρεώσεων χρήσης 
Συστήματος, εξομοιώνονται με Μη Επιλέγοντες Πελάτες 
(και με Επιλέγοντες Πελάτες χωρίς εξοπλισμό ωριαίων 
μετρήσεων) όσον αφορά στον υπολογισμό της ετήσιας 
χρέωσης χρήσης του Συστήματος που τους αναλογεί για 
το εν λόγω έτος. Οι χρεώσεις για τη χρήση του Συστήμα¬ 
τος που αναλογούν στους Πελάτες αυτούς υπολογίζο¬ 
νται με βάση την ισχύ χρέωσης των Μη Επιλεγόντων Πε¬ 
λατών, στους οποίους συμπεριλαμβάνονται και οι Επιλέ¬ 
γοντας Πελάτες που δεν έχουν εφοδιασθεί με εξοπλισμό 
ωριαίας μέτρησης, όπως αυτή υπολογίζεται κατά τις δια¬ 
τάξεις του άρθρου 171 του ΚΔΣ. Για τις ανάγκες προσ¬ 
διορισμού των μεγεθών που απαιτούνται για τον εκ των 
προτέρων και τον εκ των υστέρων υπολογισμό των χρεώ¬ 
σεων χρήσης Συστήματος για Πελάτες για το εν λόγω 
έτος, οι ανωτέρω Επιλέγοντες Πελάτες θεωρούνται ως 
Πελάτες οι οποίοι δεν έχουν εφοδιασθεί με εξοπλισμό 
ωριαίων μετρήσεων. Γ ια κάθε Προμηθευτή ο οποίος προ¬ 
μηθεύει ενέργεια σε Επιλέγοντες Πελάτες οι οποίοι εφο¬ 
διάστηκαν με εξοπλισμό ωριαίων μετρήσεων κατά τη 
διάρκεια του έτους στο οποίο αφορά ο υπολογισμός των 
χρεώσεων χρήσης Συστήματος, ο Διαχειριστής του Συ¬ 
στήματος υπολογίζει τις προκαταρτικές μηνιαίες χρεώ- 
σειςπουτου αναλογούν για τους εν λόγω Πελάτες του ως 
ακολούθως: 

ί. Για τους μήνες που προηγούνται του μήνα κατά τον 
οποίο ο Πελάτης εφοδιάστηκε με εξοπλισμό ωριαίων με¬ 
τρήσεων, περιλαμβανομένου του μήνα κατά τον οποίο ο 
Πελάτης εφοδιάστηκε με εξοπλισμό ωριαίων μετρήσεων, 
η προκαταρτική μηνιαία χρέωση που αναλογεί σε κάθε 
Προμηθευτή υπολογίζεται ως το γινόμενο των εξής πα¬ 
ραγόντων: α) της μοναδιαίας χρέωσης Πελατών για τη 

χρήση του Συστήματος, β) της αναμενόμενης ισχύος χρέ- 
ωσης όλωντων Μη Επιλεγόντων Πελατών, στους οποίους 
συμπεριλαμβάνονται οι Επιλέγοντες Πελάτες του Δικτύ¬ 
ου που δεν έχουν εφοδιασθεί με εξοπλισμό ωριαίων με¬ 
τρήσεων, όπως αυτή καθορίζεται κατά τις διατάξεις του 
άρθρου 171 του Κώδικα Διαχείρισης του Συστήματος, και 
εκτιμάται από τον Διαχειριστή του Συστήματος βάσει των 
στοιχείων παρελθόντων ετών, και γ) του λόγου της μηνιαί- 
ως εκκαθαρισθείσας ποσότητας ενέργειας του εν λόγω 
Προμηθευτή η οποία αφορά στους εν λόγω Πελάτες του 1 , 
προς την αναμενόμενη ετησίως εκκαθαριζόμενη ενέρ¬ 
γεια όλων των Προμηθευτών για όλους τους Πελάτες 
τους της κατηγορίας αυτής, όπως εκτιμάται από τον Δια¬ 
χειριστή του Συστήματος. 

Η. Γιατους μήνες που έπονταιτου μήνα κατά τον οποίο 
ο Πελάτης εφοδιάστηκε με εξοπλισμό ωριαίων μετρήσε¬ 
ων, η προκαταρτική μηνιαία χρέωση που αναλογεί σε κά¬ 
θε Προμηθευτή υπολογίζεται ως το γινόμενο των εξής πα¬ 
ραγόντων: α) της μοναδιαίας χρέωσης Πελατών για τη 
χρήση του Συστήματος, β) της αναμενόμενης ισχύος χρέ¬ 
ωσης όλωντων Μη Επιλεγόντων Πελατών, στους οποίους 
συμπεριλαμβάνονται οι Επιλέγοντες Πελάτες του Δικτύ¬ 
ου που δεν έχουν εφοδιασθεί με εξοπλισμό ωριαίων με¬ 
τρήσεων, όπως αυτή καθορίζεται κατά τις διατάξεις του 
άρθρου 171 του Κώδικα Διαχείρισης του Συστήματος, και 
εκτιμάται από τον Διαχειριστή του Συστήματος βάσει των 
στοιχείων παρελθόντων ετών, γ) του λόγου της συνολικής 
μηνιαίως εκκαθαρισθείσας ποσότητας ενέργειας των 
Προμηθευτών για τον εν λόγω Πελάτη τους, προς την 
αναμενόμενη ετησίως εκκαθαριζόμενη ενέργεια όλων 
των Προμηθευτών για όλους τους Πελάτες τους της κα¬ 
τηγορίας αυτής όπως εκτιμάται από τον Διαχειριστή του 
Συστήματος και δ) του λόγου της μέσης ωριαίας ζήτησης 
ισχύος του Πελάτη την οποία προμηθεύεται κατά την ώρα 
της μηνιαίας μέγιστης ζήτησής του από τον εν λόγω Προ¬ 
μηθευτή βάσει της ισχύουσας κατά την ώρα αυτή συμ¬ 
φωνίας κατανομής, προς τη συνολική μέση ωριαία ζήτη¬ 
ση ισχύος του Πελάτη κατά την ίδια ώρα. Η συνολική μη¬ 
νιαίως εκκαθαρισθείσα ποσότητα Προμηθευτών για Πε¬ 
λάτη τους ο οποίος είναι εφοδιασμένος με εξοπλισμό ωρι¬ 
αίων μετρήσεων, προσδιορίζεται με βάση τα δεδομένα 
μέτρησης της ωριαίας κατανάλωσης του Πελάτη για τον 
εν λόγω μήνα κατά τις διατάξεις του Κώδικα Συναλλαγών 
Ηλεκτρικής Ενέργειας. 

5. Μετά την παρέλευση του έτους, ο Διαχειριστής του 
Συστήματος υπολογίζει βάσει πραγματικών στοιχείων κα¬ 
τανάλωσης των Πελατών, την ετήσια χρέωση που αναλο¬ 
γεί σε κάθε Προμηθευτή για τη χρήση του Συστήματος 
από Επιλέγοντες Πελάτες του οι οποίοι εφοδιάστηκαν με 
εξοπλισμό ωριαίων μετρήσεων κατά τη διάρκεια του εν 


1 Η εκκαθαρισθείσα, κατά τη διάρκεια μίας χρονικής περιό¬ 
δου, ποσότητα ενέργειας ενός Προμηθευτή η οποία αφορά 
τους Πελάτες του οι οποίοι είτε είναι Επιλέγοντες και συνδέο¬ 
νται στο Δίκτυο αλλά δεν έχουν εφοδιασθεί με εξοπλισμό ωρι¬ 
αίων μετρήσεων είτε είναι Μη Επιλέγοντες, υπολογίζεται ως η 
διαφορά μεταξύ της συνολικής εκκαθαρισθείσας (σύμφωνα 
με τις διατάξεις του ΚΣΗΕ) κατά τη διάρκεια της ίδιας χρονι¬ 
κής περιόδου, ποσότητας ενέργειας του Προμηθευτή και της 
ενέργειας την οποία ο ίδιος προμήθευσε κατά την ίδια χρονι¬ 
κή περίοδο σε Επιλέγοντες Πελάτες του με εξοπλισμό ωριαί¬ 
ων μετρήσεων. 


λόγω έτους και τις αντίστοιχες εκκαθαριστικές χρεώσεις 
ή πιστώσεις, ως ακολούθως: 

ί. Για το σύνολο των μηνών που προηγούνται του μήνα 
κατά τον οποίο ο Πελάτης εφοδιάστηκε με εξοπλισμό 
ωριαίων μετρήσεων, περιλαμβανομένου του μήνα κατά 
τον οποίο ο Πελάτης εφοδιάστηκε με εξοπλισμό ωριαίων 
μετρήσεων, το ποσό χρέωσης που αντιστοιχεί σε κάθε 
Προμηθευτή για τους εν λόγω Πελάτες του υπολογίζεται 
ως το γινόμενο των εξής παραγόντων: α) της μοναδιαίας 
χρέωσης Πελατών για τη χρήση του Συστήματος, β) της 
ισχύος χρέωσης όλων των Μη Επιλεγόντων Πελατών, 
στους οποίους συμπεριλαμβάνονται και οι Επιλέγοντες 
Πελάτες του Δικτύου που δεν έχουν εφοδιασθεί με εξο¬ 
πλισμό ωριαίων μετρήσεων, όπως αυτή υπολογίζεται κα¬ 
τά τις διατάξεις του άρθρου 171 του ΚΔΣ, με βάση τα απο¬ 
λογιστικά στοιχεία λειτουργίας του Συστήματος, και γ) 
του λόγου της συνολικής εκκαθαρισθείσας ποσότητας 
ενέργειαςτου εν λόγω Προμηθευτή η οποία αφορά στους 
Πελάτες του της κατηγορίας αυτής για τους εν λόγω μή¬ 
νες, προς την συνολική ετησίως εκκαθαρισθείσα ποσότη¬ 
τας ενέργειας όλων των Προμηθευτών για Πελάτες τους 
της κατηγορίας αυτής, όπως αυτή προκύπτει από τα απο¬ 
λογιστικά στοιχεία κατανάλωσης των Πελατών. 

ϋ. Για το σύνολο των μηνών που έπονται του μήνα κατά 
τον οποίο ο Πελάτης εφοδιάστηκε με εξοπλισμό ωριαίων 
μετρήσεων, το τελικό ποσό χρέωσης που αντιστοιχεί σε 
κάθε Προμηθευτή για τους εν λόγω Πελάτες του υπολο¬ 
γίζεται ως το γινόμενο των εξής παραγόντων: α) της μο¬ 
ναδιαίας χρέωσης Πελατών για τη χρήση του Συστήμα¬ 
τος, β) της ισχύος χρέωσης όλων των Μη Επιλεγόντων 
Πελατών, στους οποίους συμπεριλαμβάνονται και οι Επι- 
λέγοντες Πελάτες του Δικτύου που δεν έχουν εφοδιασθεί 
με εξοπλισμό ωριαίων μετρήσεων, όπως αυτή υπολογίζε¬ 
ται κατά τις διατάξεις του άρθρου 171 του ΚΔΣ, με βάση 
τα απολογιστικά στοιχεία λειτουργίας του Συστήματος, 
γ) του λόγου της συνολικής εκκαθαρισθείσας ποσότητας 
ενέργειας των Προμηθευτών για τον εν λόγω Πελάτη 
τους κατάτους εν λόγω μήνες, προς τη συνολική ετησίως 
εκκαθαρισθείσα ποσότητα ενέργειας όλων των Προμη¬ 
θευτών για Πελάτες τους της κατηγορίας αυτής, όπως 
αυτή προκύπτει από τα απολογιστικά στοιχεία λειτουρ¬ 
γίας του Συστήματος και δ) του λόγου του αθροίσματος 
των τιμών μέσης ωριαίας ζήτησης του Πελάτη κατά τις 
ώρες της χειμερινής αιχμής, της θερινής αιχμής και κατά 
την ώρα της μέγιστης ζήτησης του συνόλου των Μη Επι- 
λεγόντων Πελατών και των Επιλεγόντων Πελατών που 
δεν διαθέτουν εξοπλισμό ωριαίων μετρήσεων, κατά το 
τμήμα τουςτο οποίο αναλογεί στον Προμηθευτή, προςτο 
άθροισμα των συνολικών τιμών μέσης ωριαίας ζήτησης 
του Πελάτη τις εν λόγω ώρες. Γ ια τον υπολογισμό του 
ανωτέρω λόγου λαμβάνονται υπόψη μόνο εκείνες οι ώρες 
αιχμής από τις ανωτέρω, κατά τις οποίες ο Πελάτης ήταν 
εφοδιασμένος με εξοπλισμό ωριαίων μετρήσεων. Σε πε¬ 
ρίπτωση που ο Πελάτης δεν διέθετε εξοπλισμό ωριαίων 
μετρήσεων καμία από τις τρεις παραπάνω ώρες αιχμής, 
για την εκκαθάριση χρησιμοποιείται η μέγιστη τιμή της 
μέσης ωριαίας ζήτησης του Πελάτη, η οποία καταγράφη- 
κε κατά τους μήνες για τους οποίους ο Πελάτης διέθετε 
εξοπλισμό ωριαίων μετρήσεων. Το τμήμα των τιμών μέ¬ 
σης ωριαίας ζήτησης του Πελάτη που αναλογεί σε κάθε 
Προμηθευτή, προσδιορίζεται με βάση τις συμφωνίες κα¬ 
τανομής που ήταν σε ισχύ για κάθε μία από τις ώρες αιχ¬ 
μής που λαμβάνονται υπόψη κατά τα ανωτέρω ή κατά την 

ώρα της μεγίστης ζήτησης του Πελάτη, κατά περίπτωση. 

ίϋ. Μετά την παρέλευση του εν λόγω έτους, ο Διαχειρι¬ 
στής του Συστήματος υπολογίζει τη διαφορά μεταξύ της 
ετήσιας χρέωσης που αντιστοιχεί στον Προμηθευτή για 
τη χρήση του Συστήματος από το σύνολο των Επιλεγό- 
ντων Πελατών του της ανωτέρω κατηγορίας και του 
αθροίσματος των αντίστοιχων προκαταρτικών μηνιαίων 
χρεώσεων που έχει καταβάλει ο Προμηθευτής, και προ¬ 
βαίνει στις απαιτούμενες χρεώσεις ή πιστώσεις του λο¬ 
γαριασμού του Προμηθευτή. 

6. Γιατον υπολογισμό των χρεώσεων χρήσης Συστήμα¬ 
τος Πελατών οι οποίες αφορούν στο αμέσως επόμενο 
έτος από τον εφοδιασμό του Πελάτη με εξοπλισμό ωριαί¬ 
ων μετρήσεων, εφαρμόζονται οι διατάξεις των παραγρά¬ 
φων 2 έως 3 της παρούσας. 

7. Για κάθε Προμηθευτή ο οποίος προμηθεύει ενέργεια 
σε νέους Επιλέγοντες Πελάτες, οι οποίοι συνδέονται στο 
Σύστημα ή στο Δίκτυο εντός του έτους στο οποίο αφορά 
ο υπολογισμός της χρέωσης χρήσης Συστήματος, χωρίς 
προηγουμένως να συνδέονταν σε κάποιο από αυτά, και οι 
οποίοι εφοδιάζονται με εξοπλισμό ωριαίας μέτρησης της 
κατανάλωσης, καθώς γιατους Πελάτες αυτούς δεν υπάρ¬ 
χουν ιστορικά στοιχεία κατανάλωσης παρελθόντων ετών, 
ο Διαχειριστής του Συστήματος: 

ί. Υπολογίζειτη μηνιαίαπροκαταρτική χρέωση που αντι¬ 
στοιχεί στον Προμηθευτή για τη χρήση του Συστήματος 
από κάθε ένα από τους ανωτέρω Πελάτες του κατά το εν 
λόγω έτος, ως το γινόμενο των εξής παραγόντων: α) του 
ενός δωδέκατου (1/12) της μοναδιαίας χρέωσης χρήσης 
Συστήματος για Πελάτες, όπως αυτή καθορίζεται κατά 
τις διατάξεις της παραγράφου 4 του άρθρου 173 του ΚΔΣ 
και β) του λόγου της μέσης ωριαίας ζήτησης ισχύος την 
οποία ο Πελάτης προμηθεύεται κατά την ώρα της μηνιαί¬ 
ας μέγιστης ζήτησής του από τον εν λόγω Προμηθευτή 
βάσει της ισχύουσας κατά την ώρα αυτή συμφωνίας κα¬ 
τανομής, προς τη συνολική ζήτηση ισχύοςτου Πελάτη κα¬ 
τά την ίδια ώρα. Ειδικά για το μήνα έναρξης της ηλεκτρο- 
δότησης του Πελάτη, η μηνιαία προκαταρτική χρέωση 
προκύπτει ως το γινόμενο της χρέωσης που υπολογίζεται 
ανωτέρω και του λόγου των ημερών του μήνα από την 
ημερομηνία σύνδεσης του Πελάτη έως το τέλος του μή¬ 
να, προς το σύνολο των ημερών του μήνα. 

ϋ. Υπολογίζει την ετήσια χρέωση που αντιστοιχεί στον 
Προμηθευτή για τη χρήση του Συστήματος από κάθε έναν 
από τους ανωτέρω Πελάτες του κατά το εν λόγω έτος, ως 
το γινόμενο των εξής παραγόντων: α) του λόγου των ημε¬ 
ρών του έτους από την ημερομηνία σύνδεσης του Πελά¬ 
τη στο Σύστημα ή στο Δίκτυο έως το τέλος του έτους, 
προς το σύνολο τωνημερώντου έτους, β) της μοναδιαίας 
χρέωσης χρήσης Συστήματος για Πελάτες, όπως αυτή 
καθορίζεται κατάτις διατάξειςτης παραγράφου 4του άρ¬ 
θρου 173του ΚΔΣ καιγ) της ισχύος χρέωσης του Πελάτη, 
όπως αυτή υπολογίζεται κατά τις διατάξεις της παραγρά¬ 
φου 5 του άρθρου 171 του ΚΔΣ, με βάση τα καταγεγραμ- 
μένα δεδομένα ζήτησης του Πελάτη κατά το έτος στο 
οποίο αφορά ο υπολογισμός της χρέωσης, κατά το τμήμα 
αυτής που αντιστοιχεί στον Προμηθευτή. Το τμήμα της 
ισχύος χρέωσης Πελάτη που αντιστοιχεί στον Προμηθευ¬ 
τή υπολογίζεται ως ο αριθμητικός μέσος όρος της μέσης 
ωριαίας ισχύος την οποία προμηθεύεται ο Πελάτης από 
τον εν λόγω Προμηθευτή κατά τις ώρες της θερινής αιχ¬ 
μής, της χειμερινής αιχμής και κατά την ώρα της μέγιστης 


ετησίως ζήτησης του Πελάτη, βάσει των συμφωνιών κα¬ 
τανομής που ήταν εν ισχύ κατά τις ώρες αυτές. Σε περί¬ 
πτωση που η χειμερινή ή/και η θερινή αιχμή του Συστήμα¬ 
τος σημειώθηκαν σε ώρες κατάτις οποίες ο Πελάτης δεν 
είχε ακόμη συνδεθεί στο Σύστημα ή στο Δίκτυο, οι ώρες 
αυτές δεν λαμβάνονται υπόψη για τον υπολογισμό της 
ισχύος χρέωσης. 

ίϋ. Μετά την παρέλευση έκαστου έτους, υπολογίζειτη 
διαφορά μεταξύ της ετήσιας χρέωσης που αντιστοιχεί 
στον Προμηθευτή για τη χρήση του Συστήματος από το 
σύνολο των Επιλεγόντων Πελατών του της ανωτέρω κα¬ 
τηγορίας και του αθροίσματος των αντίστοιχων προκα¬ 
ταρτικών μηνιαίων χρεώσεων που έχει καταβάλει ο Προ¬ 
μηθευτής, και προβαίνει στις απαιτούμενες χρεώσεις ή 
πιστώσεις του λογαριασμού του Προμηθευτή. 

8. Για τον υπολογισμό της χρέωσης χρήσης Συστήμα¬ 
τος των Πελατών της ανωτέρω υπό παράγραφο 7 περί¬ 
πτωσης και των σχετικών χρεώσεων που επιβάλλονται 
στους Προμηθευτές τους κατά τα επόμενα έτη, εφαρμό¬ 
ζονται οι διατάξεις των παραγράφων 1 έως 4 της από 
24.5.2005 απόφασης της ΡΑΕ. 

9. Αίρεται η ισχύς του δευτέρου εδαφίου της παραγρά¬ 
φου 2 της από 24.5.2005 απόφασης της ΡΑΕ. 

10.0 Διαχειριστής του Συστήματος καλείται να προβεί 
άμεσα στην κατάλληλη χρέωση ή πίστωση του λογαρια¬ 
σμού έκαστου Προμηθευτή ή αυτοπρομηθευόμενου Επι- 
λέγοντος Πελάτη, για τον οποίο οι επιβληθείσες χρεώσεις 
χρήσης του Συστήματος κατά τους παρελθόντες μήνες 
διαφέρουν από τις υπολογιζόμενες κατά τις διατάξεις της 
από 24.5.2005 απόφασης της ΡΑΕ, όπως τροποποιούνται 
και συμπληρώνονται από την παρούσα. 

11.0 Διαχειριστής του Συστήματος οφείλει να διασφα¬ 
λίζει ώστε η τηλεμέτρηση της ωριαίας κατανάλωσης Επι- 
λεγόντων Πελατών του Συστήματος και Επιλεγόντων Πε¬ 
λατών του Δικτύου που συνδέονται στη μέση τάση, η 
οποία άρχεται επ’ ευκαιρία αλλαγής Προμηθευτή ή λόγω 
έναρξης Αυτοπρομήθειας, να μην διακόπτεται ακόμη και 
εάν ο Πελάτης επιλέξει κάποια χρονική στιγμή να έχει ως 
αποκλειστικό Προμηθευτή τη ΔΕΗ Α.Ε., προκειμένου να 
δύνανται να συνεχίζουν να εφαρμόζονται για τους πελά¬ 
τες αυτούς οι διατάξεις του άρθρου 171, παράγραφος 5, 
υποπαράγραφοι (α) και (β) και οι διατάξεις των παραγρά¬ 
φων 1 έως 4 της από 24.5.2005 απόφασης της ΡΑΕ, για κά¬ 
θε έτος που έπεται του πρώτου έτους εφαρμογής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2005 

Για τη ΡΑΕ, 

Ο Πρόεδρος 
Μ. ΚΑΡΑΜΑΝΗΣ 

-♦- 

(4) 

Ανάθεση αρμοδιοτήτων της Συγκλήτου στο Πρυτανικό 
Συμβούλιο του Ιονίου Πανεπιστημίου. 

Ο ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. τη διάταξη του άρθρου 11, παρ. 2, εδαφ. Β, περ. ίν, 
του ν. 1268/1982, καθώς και τις διατάξεις του άρθρου 2, 
παρ. 2, εδαφ. Β, περ. XIX, του ν. 2083/1992. 

2. Την από 6.7.2005 απόφαση της Συγκλήτου του Ιονίου 
Πανεπιστημίου, για "εκχώρηση στο Πρυτανικό Συμβούλιο 
αρμοδιοτήτων της με σκοπό την ταχύτερη διεκπεραίωση 
των αυτών". 

3. Το γεγονός, ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την Ανάθεση των παρακάτω αρμοδιοτήτων της Συ¬ 
γκλήτου στο Πρυτανικό Συμβούλιο του Ιονίου Πανεπιστη¬ 
μίου: 

ΟΙΚΟΝΟΜΙΚΑ ΘΕΜΑΤΑ: 

1. Να καταρτίζει-αναμορφώνει και διαχειρίζεται τον Τα¬ 
κτικό Προϋπολογισμό του Πανεπιστημίου και το Πρό¬ 
γραμμα Δημοσίων Επενδύσεων, 

2. να εγκρίνει προκαταρτικές προτάσεις του Προγράμ¬ 
ματος Δημοσίων Επενδύσεων για το επόμενο έτος και να 
προβαίνει σε ανακατανομές αυτού, σύμφωνα με την πο¬ 
ρεία υλοποίησης των έργων. 

ΤΕΧΝΙΚΑ ΘΕΜΑΤΑ: 

1. Να εγκρίνει διακηρύξεις και αποτελέσματα διαγωνι¬ 
σμών για μελέτες προϋπολογιζόμενης αμοιβής μέχρι 
100.000 ευρώ (χωρίς ΦΠΑ) και για έργα προϋπολογισμού 
μέχρι 350.000 ευρώ (χωρίς ΦΠΑ), 

2. να εγκρίνει παρατάσεις προθεσμιών για μελέτες και 
έργα, 

3. να εγκρίνει εντολές πληρωμής εργασιών (λογαρια¬ 
σμούς), 

4. να εγκρίνει Ανακεφαλαιωτικούς Πίνακες Εργασιών 
(ΑΠΕ), Πίνακες Κανονισμού Τιμών Μονάδος Νέων Εργα¬ 


σιών (ΠΚΤΜΝΕ) και συμπληρωματικών συμβάσεων για 
έργα και μελέτες, 

5. να εγκρίνει την εκτέλεση επειγουσών εργασιών, σε 
έργα του Πανεπιστημίου, εφόσον κρίνεται αναγκαίο, πριν 
από την σύνταξη του συγκριτικού πίνακα, σύμφωνα με το 
άρθρο 44 του π.δ. 609/1985, 

6. να εγκρίνει αποζημιώσεις για βλάβες, λόγω θεομη¬ 
νίας, μέχρι 30.000 ευρώ (χωρίς ΦΠΑ), 

7. να εγκρίνει Πρωτόκολλα προσωρινής και οριστικής 
παραλαβής έργων, όταν δεν υπάρχουν παρατηρήσεις. 

ΔΙΑΦΟΡΑ ΘΕΜΑΤΑ: 

1. Να διαχειρίζεται θέματα τεχνικά, προϋπολογισμού, 
προκηρύξεις θέσεων ΔΕΠ, ΕΕΔΙΠ, πρόσληψης έκτακτου 
προσωπικού των μη αυτοδύναμων τμημάτων, που θα 
προκύψουν κατά το διάστημα των θερινών διακοπών και 
των διακοπών Χριστουγέννων και Πάσχα, 

2. να εγκρίνει ερευνητικά και αναπτυξιακά προγράμμα¬ 
τα, τα οποία έχουν εγκριθεί και χρηματοδοτηθεί από φο¬ 
ρείς εκτός του Ιονίου Πανεπιστημίου, 

3. να εγκρίνει τα θέματα αρμοδιότητας της σε περίπτω¬ 
ση, που παρακωλύονται οι συνεδριάσεις της από λόγους 
ανωτέρας βίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 8 Ιουλίου 2005 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙεπΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























